ग्रेट इंडियन पेनिनसुला रेलवे
16 अप्रैल 1853 को 3:35 बजे ग्रेट इंडियन पेनिनसुला रेलवे की पहली रेलगाड़ी बंबई (अब मुम्बई) के बोरी बंदर से थाने (अब ठाणे) जाने के लिए रवाना हुई। रेलगाड़ी को इस 21 मील (33.8 किमी) के सफर को तय करने में 57 मिनट का समय लगा। 14 डिब्बों वाली इस रेलगाड़ी जिनमें 400 यात्री सवार थे को, तीन लोकोमोटिव जिनका नाम "सुल्तान", "सिंध" और "साहिब" था, खींच रहे थे।
दार्जिलिंग मेल
1878, कोलकाता से सिलीगुड़ी तक का रेल मार्ग दो चरणो में था। पहले चरण मे कलकत्ता स्टेशन (बाद में सियालदह नाम) से दमूकडीह घाट की 185 किमी की यात्रा, जो पद्मा नदी के दक्षिणी किनारे पर पड़ता था एवं यह पूर्वी बंगाल स्टेट रेलवे में था। फिर दूसरे चरण की यात्रा नौका में नदी के उस पार जा कर स्टार्ट होती थी, जो पद्मा के उत्तरी तट पर सरघात से सिलिगुड़ी तक की मीटर गेज लाइन पर 336 किमी की यात्रा थी।